Bhramam review റൊമാന്റിക് ഹീറോയുടെ ദുരൂഹമരണത്തിനു പിന്നിലാര്? കാഴ്ചയുടെ ഭ്രമം ലോകത്തെവിടെ ഇരുന്നും, ഏതു ഭാഷയിലെയും സിനിമ വിരല്ത്തുമ്ബില് നിയന്ത്രിച്ച് കാണാവുന്ന സൗകര്യങ്ങളുടെ മധ്യത്തിലാണ് ഇന്ന് ലോകമെമ്ബാടുമുള്ള സിനിമാസ്വാദകര് കഴിയുന്നത്. അങ്ങനെയിരിക്കെ റീമേക്കുകളുടെ പ്രസക്തി എന്താണെന്ന ചോദ്യത്തില് നിന്നുകൊണ്ടാണ് അത്തരം ചിത്രങ്ങള് ഈ ഡിജിറ്റല് കാലഘട്ടത്തിലും പുറത്തിറങ്ങുന്നത്.പലപ്പോഴും ഇതിന് പ്രചോദനമാകുന്നത് പ്രധാനമായും രണ്ട് കാരണങ്ങളാണ്. ഒരു ചിത്രം പകരംവയ്ക്കാനില്ലാത്ത സ്വീകാര്യതയോടെ പ്രേക്ഷക മനസ്സുകളില് ഇടം നേടിക്കഴിഞ്ഞിരിക്കുന്നു. ആ ചിത്രത്തെ മറ്റൊരു ദേശത്തിലേക്കും ഭാഷയിലേക്കും പറിച്ചുനടാനുള്ള കൗതുകമാവും റീമേക്കുകളുടെ പിന്നിലെ ആദ്യത്തെ കാരണം. രണ്ടാമതായി, ഒരു സംവിധായകന് അത്തരമൊരു ചിത്രം ചെയ്യാനുള്ള അടങ്ങാത്ത ആഗ്രഹത്തിന്റെയും ആവേശത്തിന്റെയും പുറത്തുള്ള മറ്റൊരു നിര്മ്മിതിയാണ് റീമേക്ക്.ഇക്കുറി ബോളിവുഡില് നിന്നുമുള്ള പറിച്ചുനടലുമായാണ് പൃഥ്വിരാജ്, ഉണ്ണി മുകുന്ദന്, മംമ്ത മോഹന്ദാസ് എന്നിവരെ പ്രധാനകഥാപാത്രങ്ങളാക്കി ബോളിവുഡ് സിനിമകള്ക്കുള്പ്പെടെ ക്യാമറ ചലിപ്പിച്ച രവി കെ. ചന്ദ്രന്റെ വരവ്.ആട്ടവും പാട്ടും ഗ്ലാമറും അതിപ്രസരം തീര്ക്കുന്ന ബോളിവുഡ് കാഴ്ചകളില് നിന്നും തീര്ത്തും വിഭിന്നമായ നിര്മ്മിതിയാണ് 2018ല് പുറത്തിറങ്ങിയ അന്ധാദുന്. ആരെയും കൊതിപ്പിക്കുന്ന മേക്കിംഗും പ്രകടനവും കൈമുതലായുള്ള ഈ ചിത്രത്തിന് ഒന്നിലധികം ഭാഷകളില് പുനര്നിര്മ്മിതിയുണ്ടായെങ്കില് അതില് അത്ഭുതം തെല്ലുമില്ല. അതിന്റെ മലയാളം വേര്ഷനായി എത്തിയ ചിത്രമാണ് ഭ്രമം.ബ്ലാക്ക് കോമഡി ചിത്രം പ്രധാനമായും ഒരു ഗായകനില് കേന്ദ്രീകരിച്ച കഥാവതരണ രീതിയാണ് അവലംബിച്ചിരിക്കുന്നത്. അന്ധരുടെ ലോകത്തെ ജീവിതം എങ്ങനെയെന്ന് കണ്ടെത്താന് സ്വന്തം ജീവിതം പരീക്ഷണമാക്കിയ റേ മാത്യൂസ് എന്ന ഗായകന്റെ റോളാണ് നായകന് പൃഥ്വിരാജ് സുകുമാരന് അവതരിപ്പിക്കുന്നത്.സ്ഥിരം പാതയിലൂടെ ഒഴുകുന്ന റേ മാത്യൂസിന്റെ ജീവിതം ഒരു കൊലപാതകത്തിന് സാക്ഷിയാകേണ്ടി വരുന്നതോടു കൂടി കീഴ്മേല് മറിയുന്നതാണ് ഭ്രമം സിനിമയുടെ പശ്ചാത്തലം.പൂനെയില് പ്രധാനമായും ചിത്രീകരിച്ച ആകാശ് എന്ന ബോളിവുഡ് നായകന്റെ പരിസരം ഫോര്ട്ട് കൊച്ചിയിലെ റേ മാത്യൂസിന്റെ ജീവിതപശ്ചാത്തലമായി മാറുമ്ബോള് അതുമായി താതാത്മ്യമുള്ള, എന്നാല് മലയാളത്തിന് അന്യം എന്ന് തോന്നാത്ത തരം കാഴ്ചകള് ഒരുക്കാന് ഭ്രമം ശ്രദ്ധിച്ചിട്ടുണ്ട്.വര്ഷങ്ങളായി തിയേറ്റര്, അല്ലെങ്കില് സമാന്തര സിനിമാ പശ്ചാത്തലമുള്ള അഭിനേതാക്കളെ തിരഞ്ഞുപിടിച്ച് പാത്രസൃഷ്ടി നടത്തിയ ചിത്രം കൂടിയാണ് അന്ധദുന് എന്നിരിക്കെ, റീമേക്കില് വേഷമിടുന്നവര്ക്ക് മുന്നിലെ വെല്ലുവിളി എത്രത്തോളമുണ്ട് എന്ന് ഓരോ പ്രേക്ഷകനും കണ്ടുമനസ്സിലാക്കി വിലയിരുത്തുക തന്നെ വേണം.ഇതിനോടകം രണ്ട് ഭാഷകളില് അന്ധാദുന് റീമേക്കുകള് പ്രേക്ഷകരുടെ മുന്നില് എത്തിയെങ്കില്, നായക വേഷം പോലെ ഏവരും ശ്രദ്ധിക്കുന്ന കഥാപാത്രം ഇതിലെ വില്ലത്തിയായ നായികയുടേതാണ്. തബു നിറഞ്ഞാടിയ സിമി എന്ന കഥാപാത്രത്തെ, തെലുങ്കില് തമന്നയും മലയാളത്തില് മംമ്ത മോഹന്ദാസും അവതരിപ്പിച്ചിരിക്കുന്നു. പ്രതീക്ഷകളുടെ അമിതഭാരം ഏല്ക്കാനുള്ള സാധ്യതയും സിമിയായി അന്യഭാഷകളില് എത്തുന്ന നായികമാര്ക്കാണ്.ഈ വേഷം ചെയ്ത ഏറ്റവും മുതിര്ന്ന നടി എന്ന നിലയിലും, മനഃസാക്ഷി മരവിച്ചുപോകുന്ന ക്രൂരതയുടെ പ്രതിരൂപമായി സ്ക്രീനില് ആടിത്തകര്ത്ത നായിക എന്ന രീതിയിലും, സിമിയോട് നീതിപുലര്ത്തിയ അഭിനേത്രിയാണ് തബു.ചുടുചോരയുടെ ഗന്ധമുള്ള കൊലപാതകം കണ്മുന്പില് അരങ്ങേറിയപ്പോള് അത് കണ്ടില്ലെന്ന് നടിക്കുകയും, ഒരു ക്രൂരകൃത്യം മറച്ചുപിടിക്കാന് ഒന്നിലധികം ക്രൈമുകളില് ഏര്പ്പെടുകയും, ആ വേളകളില് ഒന്നില് പോലും പശ്ചാത്താപത്തിന്റെ തരിപോലും മുഖത്ത് തെളിയുകയോ ചെയ്യാത്ത സ്ത്രീയാണ് സിമി. തന്നെക്കാള് പ്രായമേറെയുള്ള ആളെ പ്രണയിച്ച് വിവാഹം ചെയ്ത സിമി നിഗൂഢതകളുടെ ഭണ്ഡാരമാണ്.താരതമ്യേന മറ്റു ഭാഷകളിലും സിമി എത്രത്തോളം ഫലപ്രാപ്തിയിലെത്തി എന്ന ചോദ്യം പ്രേക്ഷകര്ക്കും ഉണ്ടാവാം. അക്കാര്യത്തില് വിധികര്ത്താക്കളാവേണ്ടവര് മൂന്നു ചിത്രങ്ങളും കണ്ട പ്രേക്ഷകര് അല്ലാതെ മറ്റാരുമല്ല.മുന്കാല നായകന്റെ റോളിനായി തിരഞ്ഞെടുക്കപ്പെട്ടത് നടന് ശങ്കര് ആണ്. എണ്പതുകളിലെ നായികാനായക വസന്തത്തിന് മേമ്ബൊടിയായി ഏതാനും രംഗങ്ങളും ഭ്രമം സിനിമയില് കാണാം.വഞ്ചകിയായ ഭാര്യയുടെ പോലീസുകാരന് കാമുകനായി വേഷമിടുന്നത് ഉണ്ണി മുകുന്ദനാണ്. ഗായകന്റെ കാമുകിയായി വന്ന രാധിക ആപ്തെയുടെ വേഷം ചെയ്യുന്നത് റാഷി ഖന്നയും. ഒരിടവേളക്ക് ശേഷം നടി അനന്യ മലയാള സിനിമയില് മടങ്ങിയെത്തുന്നു. പോലീസുകാരന്റെ ഭാര്യയുടെ റോളാണ് അനന്യ ചെയ്തിട്ടുള്ളത്.ഇതുവരെയും പോസിറ്റീവ് റോളുകളില് കണ്ടു പരിചയിച്ച മംമ്ത മോഹന്ദാസ്, ഉണ്ണി മുകുന്ദന് എന്നിവര്ക്ക് നെഗറ്റീവ് പരിവേഷം നല്കി എന്നതാണ് ഈ സിനിമയില് എടുത്തുപറയാനുള്ള മറ്റൊരു വിഷയം.രണ്ടാം പകുതിക്കു ശേഷം വരുന്ന അവയവ കച്ചവടക്കാരനായ ഡോക്ടറുടെ വേഷത്തില് ജഗദീഷും, സഹായിയായ സ്ത്രീയായി സ്മിനുവും എത്തുന്നു. നടന് ഷൈന് ടോം ചാക്കോ അതിഥി വേഷത്തിലുണ്ട്.ചിത്രം ആമസോണ് പ്രൈമില് പ്രദര്ശനം തുടരുന്നു.